《寿若赤祁翁七十一》
明代·张家玉

嘉君甲第寿星明，海内人推齿德馨。九十荆枝同曳杖，百年椿德旧趋庭。

齐眉萱草连根秀，入室芝兰聚德星。天爵既修人爵至，明庭应见下弓旌。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。